钦定古今图书集成/明伦汇编/氏族典/第291卷 > 唐胄
## 钦定古今图书集成/明伦汇编/氏族典/第291卷 > 唐胄

按《明外史唐胄传》：“胄字平侯，琼山人。弘治十五年进
士。授户部主事，以忧归。刘瑾斥诸服除久不赴官者，
坐夺职。瑾诛，召用，以母老不出。嘉靖初，起故官，进员
外郎，迁广西提学佥事，屡迁广西左布政使，擢右副
都御史，巡抚南赣，移山东，迁南京户部右侍郎。十五
年，改北部，进左侍郎。帝欲祀兴献皇帝明堂，配上帝”，
胄力言不可。帝大怒，下诏狱拷掠，削籍归。遇赦，复冠
带卒。胄耿介孝友，好学多著述，立朝有执持，为岭南
人士之冠。